Katarína Kabáth

Bublajúci život

Ukážka z elektronickej knihy

Katarína Kabáth

Bublajúci život

Autorské vydanie v spolupráci s komunitným centrom Plzeň – Zastávka

www.katakabath.com

e-mail: poetry@katakabath.com;

Redigoval: Miroslav Danihel

Ilustrácie: akvarely Olga Yakubovskaya,

následne do finálnej podoby zpracoval Jan Dienstbier

Grafický návrh knihy: Jan Dienstbier

Portrét autorky: Katka Kabáth

Tlač a väzba: PBtisk, a. s., Příbram

Rozsah: 164 strán

Vydanie prvé

© Katarína Kabáth 2015

Vytvorenie elektronickej verzie Dibuk, s. r. o., 2020

Vytvorené prostredníctvom Publico.sk

Venované mojej babičke Gabi,

mojej dcére Katke

mojim rodičom

a mužom, ktorí v mojom živote kráčali chvíľu so mnou.

Môjmu ockovi, ktorý ma miluje od prvého okamihu a naučil ma úcte k inakosti iných.

Môjmu bratovi Vojtovi, ktorý vždy dokáže rozžiariť moje srdce a ktorý vo mňa verí.

Mirkovi, mojej prvej láske, ktorá mi zostala priateľom a pomohla vydať tieto básne.

Dankovi, svojmu manželovi, ktorý ma miloval, daroval mi dcéru, začal so mnou objavovať „veľký“ svet a vďaka ktorému poznám hebrejskú abecedu i turecké serpentíny.

Honzovi, ktorý ma naučil milovať, deliť sa o radosť, liezť po skalách, byť štedrá k životu, sebe i iným, dokázal ma rozosmiať a obľúbiť si vôňu verbeny a chvíle spánku po-o.

A Stefanovi, pretože je súčasťou môjho vesmíru, aj keď je vzdialený. Pri ňom a s ním som kráčala silná aj slabá, slobodná aj milovaná žena zároveň. Vďaka nemu som sa naučila ctiť seba, milovať čistú vodu, Severné more, vietor a ten jediný jazyk, ktorý mi bol vždy vzdialený – nemčinu.

Ďakujem, že ste sa rozhodli čítať túto knižku.

Je to drobná mozaika poetických textov. Pred slovom básničky sa trochu triasli a zahanbene klopili zrak, tak sme sa dohodli, že sú poetické texty. Na tie sa nevzťahujú pravidlá, rýmy ani nič podobné. Len sú. A to ich upokojilo.

A ak chcete, budú tu aj pre vás, okolo vás, vo vás… alebo vám aspoň pomôžu zapáliť oheň v kozube… ak nie nikde inde.

Všetkým Slovákom sa ospravedlňujem za české básničky a všetkým Čechom za tie slovenské. Verím, že si s tým úspešne poradíte. A keby nie, napíšte mi (a ja vám ich prečítam a preložím).

SLOVÁ

Na palube večnosti

Ležím si na bruchu

A smolím slová

Ktoré nikdy nepovedia

Čo cítim a kto som

Odpusťte mi, slová

Som rada, že ste

Poďme sa ďalej

Spolu hrať na babu

UNACHO, Denzlingen, Nemecko, 7. 7. 2014

KRAJINY VO MNE

ČAJKA NA VODE, KRUHY NAOKOLO

Oceán ticho hladí

Brehy vánkom vĺn chladí

Ovieva krídlami vtákov

A rias

Prebúdza ticho v nás

Búrlivý pokoj duše a tela

To aby sa aj tá posledná včela

Nášho vnútra

Zastavila

V tichu postála

A potešila seba a čas

Času voľnosť dám na chvíľu

A plyniem iba s vlnou

Vlnou oceánu v nás

Na ktorej malá biela čajka

Kolíše si celé bytie svoje

Kruhy naokolo a vlny v nás…

Plzeň, 9. 12. 2013

JA A TMA

Tma sa pýta:

„Čo tu robíš?“

A ja na to:

„Žijem, čo by?

Žijem ako najlepšie viem.

Ale vďaka za záujem.“

„A čo ty, tma?

Čo tu robíš?“

„Som tu na skok.

Utíšiť ťa, pohladiť ťa

Trošičku ťa pokolísať

Posedieť

A zasa odísť.“

Plzeň, 1. 2. 2013

ŽIVOT JAKO RULIČKA

Sroluj život do ruličky,

Stuhu najdi, provaž ho…

Co skrývá ten obal krásný?

Co je v něm a co zas není?

Přemýšlím a slova hledám…

Hledám slova, čekám zázrak…

Už byl, stal se: žiješ, jseš.

Jseš svůj, a ne otrok,

Svůj jseš, sebe pro sebe máš.

Život hledáš,

Ty jsi život,

V tobě bublá, teče, kyne

Energie nekonečná;

Rozhodnutí tvoje čeká:

Co bude dnes?

Budeme žít, mřít či zhnijem?

Co chceš a jak chceš to mít?

Slova hledám, čekám zázrak…

Něco našla jsem, už vím.

Sebe sama, uvnitř rolky,

Stuhou krásnou ovázanou

Sebe sama – dárek sám.

Praha, Umělcova cesta a po ní, 5. 2. 2013

Koniec ukážky

Table of Contents

Titulná strana

Predná tiráž

KRAJINY VO MNE